Source: https://revista22.ro/actualitate-interna/atac-concertat-la-completurile-de-3-judecatori-de-la-iccj-intru-salvarea-lui-mazare-surse
Timestamp: 2019-11-14 15:56:53+00:00

Document:
Atac concertat la completurile de 3 judecători de la ÎCCJ întru salvarea lui Mazăre – Surse | Revista 22 GDPR
Atac concertat la completurile de 3 judecători de la ÎCCJ întru salvarea lui Mazăre – Surse
Beneficiarul atacului comun al președintelui Senatului, Teodor Meleșcanu, și al Avocatului Poporului, Renate Weber, ambii numiți în funcții de PSD, la adresa completurilor de 3 judecători de la Curtea Supremă, vizează eliberarea fostului primar social-democrat al municipiului Constanța, Radu Mazăre, condamnat definitiv la nouă ani de închisoare în dosarul retrocedării plajelor din Mamaia, scrie G4Media.ro, care citează surse din magistratură.
La rândul ei, Avocatul Poporului, Renate Weber, a sesizat miercuri Curtea Constituțională cu privire la modul in care sunt constituite completurile de 3 judecători de la Înalta Curte.
Concret, Avocatul Poporului a sesizat CCR cu privire la mai multe articole din Legea nr. 304/2004 privind organizarea judiciara. Este vorba de articolele 19 alin. (3), art. 29 alin. (1), art. 31 alin. (1) lit. c) si art. 52 alin. (1).
Cererea Avocatului Poporului vine după ce CCR a constatat în luna iulie că completurile de 3 judecători de la Înalta Curte au fost constituite nelegal.
Potrivit motivarii CCR, Consiliul Superior al Magistraturii si Colegiul de conducere al Inaltei Curti ar fi trebuit sa elaboreze un set de reguli care sa garanteze specializarea completurilor de 3 judecatori de la Inalta Curte care judeca dosare de coruptie, atata timp cat in Romania „legea a instituit completuri specializate”, ceea ce inseamna ca „judecatorii sunt si trebuie sa fie specializati”.
Astfel, Avocatului Poporului solicita CCR admiterea exceptiei de neconstitutionalitate, invocand mai multe argumente. Renate Weber atrage atentia asupra caracterului de act administrativ al actelor colegiilor de conducere ale Inaltei Curti de Casatie si Justitie si instantelor.
„Intrucat actul astfel adoptat este unul administrativ, conținutul său nu poate viza aplicarea si interpretarea legii de procedura; or, modul de desemnare a membrilor completurilor tine tocmai de aplicarea nomelor metodologice", explica Avocatul Poporului. Potrivit cererii trimise la CCR, in acest caz este incalcat dreptul la un proces echitabil.
„Încălcarea prevederilor legii referitoare la compunerea completului de judecata exprima o exigenta de ordine publica, a cărei încălcare atrage nulitatea absoluta a actelor pronunțate de acesta", susține Renate Weber.
Reprezentantii Curtii Constitutionale au transmis ca părțile implicate în conflict au termen pana la 20 noiembrie pentru a-și exprima punctele de vedere. Termenul pentru ședința de judecată se va stabili ulterior.
Admiterea de către Curtea Constituțională a sesizărilor făcute de Renate Weber și Meleșcanu ar avantaja și pe ceilalți condamnați din dosarul lui Radu Mazăre: fostul președinte al CJ Constanța, Nicușor Constantinescu (5 ani cu executare), notarul și profesorul de la Facultatea de drept a Universității București, Jean Andrei (2 ani cu suspendare; este soțul fostei președinte a Tribunalului București, Laura Andrei, apropiată a Liei Savonea, șefa CSM), fostul acționar de la Dinamo, Dragoș Săvulescu sau afacerisul Georgică Giurgiucanu (câte 5 ani și jumătate cu executare), precizează G4Media.ro
Că la aceste sesizări se lucrează mai demult demonstrează faptul că unul dintre cei condamnați, notarul Jean Andrei, s-a întâlnit în februarie cu fostul Avocat al Poporului, Victor Ciorbea. Jean Andrei cu toate că a primit 2 ani cu suspendare, continuă să predea la Facultatea de drept a Universității București.
„Cel mai probabil vor solicita instanței amânarea până la judecarea sesizărilor de la CCR formulate de Meleșcanu și Renate Weber”, au explicat sursele G4Media.ro. „Este același plan ca în cazul completurilor de apel de 5 judecători. Anul trecut, au făcut sesizare la CCR pentru că nu ar fi fost legal constituite. Nelegala compunere a completurilor de judecată este motiv de contestație în anulare. Așa au scăpat de condamnări și au ieșit din pușcărie Udrea, Bica, Șova sau Constantin Niță”, scrie G4Media, conform acelorași surse.
Salvarea infractorilor vine de la CCR
Sesizarea lui Liviu Dragnea
ccr Teodor Melescanu renate weber radu mazare sesizare completurile de 3 judecatori iccj

References: CCR 
 CCR 
 CCR 
 CCR 
 CCR 
 CCR

ccr